open-index/open-wikipedia-markdown huggingface dataset:
Jasoeo Foekoeda

was die 91 Eerste Minister van Japan en die president van die Liberaaldemokratiese Party van Japan. Hy is in beide ampte aangestel in September 2007 ná Shinzo Abe se skielike bedanking.

Foekoeda was die langsdienende Hoof-kabinetsekretaris in Japan se geskiedenis, 'n pos wat hy vir drie en 'n half jaar beklee het onder Eerste minsters Yoshirō Mori en Junichiro Koizumi. Hy is die eerste seun van 'n voormalige eerste minister, Takeo Foekoeda, om die pos te beklee. Hy is in September 2008 deur Tarō Asō opgevolg.

## Verwysings
Akihito

het vanaf 1989 tot 2019 as  van Japan gedien en was die 125ste keiser volgens Japan se tradisionele opvolgingsorde. Soos in Japan gebruiklik is hy tydens sy bewind nie by sy geboortenaam Akihito genoem nie, maar "keiserlike majesteit" (天皇陛下, *tennō heika*) of "Sy huidige majesteit" (今上陛下, *kinjō heika*). Sy posthume naam sal **Keiser Heisei** (平成天皇, *Heisei Tennō*) wees, sy regeringstyd sal ná sy afsterwe darem as Heisei-tydperk (平成時代, *Heisei jidai*) bekend staan. Hy het die Krisanttroon in 1989 bestyg en in 2019 abdikeer. Sedert sy abdikasie is die amptelike aanspreekvorm .

duimnael|links|Standaard van die keiser emeritus, tans Akihito
Akihito is die oudste seun van die sewe kinders van Keiser Shōwa en sy vrou Nagako. Toe Tokio in Maart 1945 deur Amerikaanse bomwerpers aangeval is, is Akihito en sy jonger broer Masahito (hy heet nou Hitachi) na veiligheid geneem. In Junie 1953 het hy Japan tydens die kroning van koningin Elizabeth II verteenwoordig.

Hy trou op 10 April 1959 met Shoda Michiko. Hulle het drie kinders:
* Naruhito (* 23 Februarie 1960)
* prins Akishino (* 30 November 1965)
* prinses Sayako (* 18 April 1969)

As die destydse kroonprins, het hy sewe staatsbesoeke saam met kroonprinses Michiko afgelê. Ná die afsterwe van sy vader word hy op 7 Januarie 1989 die keiser van Japan. Die amptelike kroningseremonie het egter eers op 12 November 1990 plaasgevind. In Desember 2017 het die Japannese regering die abdikasie van Akihito vir 30 April 2019 aangekondig, hy is op 1 Mei 2019 deur sy oudste seun, Kroonprins Naruhito, opgevolg.

Lêer:Wedding of Crown Prince Akihito stamp of 10Yen.jpg|'n Japannese posseël ter viering van die keiserlike huwelik in 1959
Lêer:Emperor Akihito and empress Michiko of japan.jpg|Die keiserlike paartjie in 2005.
Lêer:Emperor Akihito and Empress Michiko with the Imperial Family (November 2013).jpg|Die keiserlike gesin in November 2013

## Verwysings 
## Eksterne skakels 
*
Juliaanse kalender

Die **Juliaanse kalender** het die Romeinse kalender in 45 v.C. vervang nadat Julius Caesar dit die vorige jaar bekendgestel het. Dit is waarskynlik ontwerp om ooreen te stem met die tropiese jaar (die jaar gebaseer op die verloop van die seisoene). Die Juliaanse kalender het ’n normale jaar van 365 dae wat in twaalf maande verdeel word, met ’n skrikkeljaar wat elke vier jaar by Februarie gevoeg word. Die Juliaanse jaar is dus gemiddeld 365,25 dae lank.

Die Juliaanse kalender is tussen die 16de en 20ste eeu geleidelik vervang deur die Gregoriaanse kalender, wat eintlik net ’n aanpassing van eersgenoemde is.

## Die maande 
In die ou Romeinse kalender het die jaar op 1 Martius begin. Dit kan steeds gesien word in die name van die maande September ('septem' = sewe), Oktober ('octo' = agt), November ('novem' = nege) en Desember ('decem' = tien).

In die Juliaanse kalender is die maande van die ou kalender behou, maar hulle is aangepas en die begin van die jaar op 1 Januarie vasgestel. Die skrikkeljaar van die ou kalender het ook verdwyn.

## Gebruik 
Die Juliaanse kalender is in amper die hele Romeinse Ryk gebruik. Met die opkoms van die Christendom is dit ook gebruik om die tyd van die Christelike feesdae, veral Paasfees, te bepaal. Die kerk het dus besondere waarde aan die kalender geheg.

Die Juliaanse kalender word tans nog deur sommige Oosters-Ortodokse kerke gebruik. In dié kerke, soos die Russies-Ortodokse Kerk, val Kersfees op 7 Januarie, wat volgens die Juliaanse kalender 25 Desember van die vorige jaar is. Ander Ortodokse kerke gebruik die Gregoriaanse kalender, wat hulle die **Nieu-Juliaanse**, **Hersiene Juliaanse** of **Griekse kalender** noem, vir vaste Christelike feesdae soos Kersfees, maar die Juliaanse kalender vir feesdae wat met Paasfees verband hou.

Onder invloed van die Kerk het Rusland die Juliaanse kalender nog tot in 1918 gebruik. So het die Russiese Revolusie van 1917, wat in Russies die Oktober-revolusie (*октябрьская революция, Oktjabrskaja revoljoetsia*) genoem word, in die Westerse maand November plaasgevind. Wanneer na datums voor 1918 verwys word, word O.S (Ou Styl) vir die Juliaanse kalender en N.S. (Nuwe Styl) vir die Gregoriaanse kalender dikwels tussen hakies aangegee.

## Sien ook 
* Gregoriaanse kalender
* Omrekening tussen die Juliaanse en die Gregoriaanse kalender
* Ou Styl en Nuwe Styl datums
* Skrikkeljaar

## Eksterne skakels 
* Calendars through the ages op WebExhibits.
* Calendar FAQ
* Roman Dates 
* The Roman Calendar
* Synoptical Julian-Gregorian Calendar – vergelyk die Juliaanse en die Gregoriaanse kalender.
* Date Conversion 
* Calendar Converter — Berekenings tussen verskeie kalenders
Jen

duimnael|links|Jen-banknote
duimnael|links|Jen-munte
Die   is die geldeenheid van Japan. Dit is die derde mees verhandelde geldeenheid  in die buitelandse valutamarkte ná die Amerikaanse dollar en die euro. Dit word ook algemeen gebruik as 'n reserwegeldeenheid na die dollar, euro en Britse pond. Die ISO 4217-kodes vir jen is JPY en 392. Die Latynse simbool is **¥** terwyl dit in Japannees ook met die kanji-simbool  aangedui word. Soos dikwels in Asië die gebruik is, word groot bedrae dikwels uitgedruk in veelvoude van 10&nbsp;000 (*man*, 万), nes dit in Westerse lande in veelvoude van duisend uitgedruk word.

Die jen is in 1872 deur die Meiji-regering ingevoer as 'n geldstelsel soortgelyk aan dié in Europa. Dit het die ingewikkelde monetêre stelsel van die Edo-tydperk, gegrond op die mon, vervang. Die Nuwe Geldeenheid-wet van 1871 het die aanvaarding van die desimale stelsel van jen (1, 圓), sen (, 錢), en rin (, 厘) tot gevolg gehad met ronde munte wat in die Weste geslaan is. Die jen is wetlik gedefinieer as 0,78 troois-onse (24,26 g) suiwer silwer, of 1,5 gram suiwer goud. Dieselfde hoeveelheid silwer is vandag ongeveer 1&nbsp;181 moderne jen werd, terwyl dieselfde hoeveelheid goud ongeveer 3&nbsp;572 jen werd is. Die wet het Japan ook na die goudstandaard laat oorskakel. (Die sen en rin is uiteindelik aan die einde van 1953 uit sirkulsie verwyder.)

## Notas 
## Verwysings 
## Eksterne skakels 
*  *Bank of Japan*
Aleksei van Rusland

**Aleksei (die Stilste) Michailowitsj** (Russies: Алексей Михайлович) (Moskou, 19 Maart 1629 — Moskou, 8 Februarie 1676) was van 1645 tot 1676 tsaar van Rusland, tydens die mees gebeurtenisvolle dekades van die middel-17de eeu.

## Vroeë lewe 
Hy was die seun van die eerste Romanof-tsaar van Rusland, Michail. Hy bestyg die troon op 16-jarige leeftyd ná die dood van sy pa op 12 Julie 1645. 

Sy voog is die bojaar Boris Morozof, ’n slu en verstandige man wat egter baie ongewild is. Hy word beskou as ’n tipiese baatsugtige 17de-eeuse bojaar en word beskuldig van toordery en duiwelskuns. In Mei 1648 kom die inwoners van Moskou in opstand teen hom in die sogenaamde Sout-oproer en die jong tsaar is verplig om hom af te dank en na die Kirillo-Belozersk-klooster te verban. 

## Sy bewind 
 in Moskou tydens die bewind van Aleksei.]]
Aleksei het nie ’n besonder sterk persoonlikheid gehad nie, maar hy was ’n natuurlik hoewel versigtig vooruitstrewende leier. Sy bewind is veral gekenmerk deur konflikte in die Russies-Ortodokse Kerk wat gelei het tot ’n skeuring (раскол; raskol) van 1666-67 en van ’n harde binnelandse beleid wat gelei het tot ’n groot Kosak-opstand onder aanvoering van Stepan Razin. Hy voer die kerkhervormings deur in samewerking met patriarg Nikon (1605-1681), met wie hy aan die begin van sy bewind noue bande gesmee het. In 1649 maak Aleksei lyfeienskap wetlik. Ná sy dood volg Fjodor III hom op.

## Sy familie en kinders 
Aleksei trou in 1648 met Maria Iljitsjna Miloslafskaja (1625-1669). Hulle het 13 kinders in die 21 jaar lange huwelik: vyf seuns en agt dogters. Sy sterf enkele weke ná die geboorte van haar dertiende kind. Vier seuns (Aleksei, Fjodor, Semjon en Iwan) oorleef haar, maar twee van hulle sterf binne ses maande ná haar, onder andere Aleksei, die 16-jarige troonopvolger. Die kinders is:

*Dmitri (1648-1649)
*Ewdoksia (1650-1712)
*Marfa (1652-1707)
*Aleksei (1654-1670)
*Anna (1655-1659)
*Sofia (1657-1704)
*Katharina (1658-1718)
*Maria (1660-1723)
*Fjodor III (1661-1682)
*Feodosia (1662-1713)
*Simjon (1665-1669) 
*Iwan V (1666-1696)
*Ewdoksia (1669-1669)

Hy trou weer in 1671 met Natalja Kirilowna Narisjkina (1651-1694). Uit die huwelik word drie kinders gebore:
*Pieter I (1672-1725)
*Natalie (1673-1716)
*Theodora (1674-1677)

## Stamboom 

## Verwysings 
## Eksterne skakels 
*
I (dubbelsinnig)

**I** kan na een van die volgende onderwerpe verwys:

*I, die letter (I - i)
*I is 'n chemiese element: Jodium, vanuit die Latyn: *Ijodium*.
*I is in die SI stelsel die internasionale simbool vir die stroomsterke (sien Ohm se wet).
O (dubbelsinnig)

**O** kan na een van die volgende onderwerpe verwys:

*O, die letter (O – o)
*O is in die SI stelsel de omtrek van 'n sirkel
*O is 'n chemiese element: suurstof, vanuit die Latyn: *Oxygenium*
Pous Agato

Hierdie artikel handel oor **Agato** die 79ste pous van die Rooms-Katolieke Kerk. Vir die Koptiese pous (654 – 673) sien Pous Agato (Kopties).

## Biografie 
**Pous Agato** is van Griekse afkoms, gebore in Sisilië aan die einde van die sesde eeu. Hy was 'n suksesvolle sakeman vir 'n groot deel van sy lewe. Laat in sy lewe word hy 'n Benediktynse monnik in die Sint Hermas-klooster in Palermo. Op 27 Junie 678 volg hy Pous Donus op en regeer tot sy dood aan die pes, op 10 Januarie 681. Hy word opgevolg deur Pous Leo II. Die naam ‘Agato’ beteken 'die Goeie' in Grieks.

## Pontifikaat 
Pous Agato het self die finansies van die kerk bestuur. Net voor sy verkiesing is Wilfrid van York deur Theodore, aartsbiskop van Kantelberg, uit sy amp gesit. Agato het Wilfrid in sy amp herstel en het die Gregoriaanse gesange in Engeland ingevoer.

In 680 begin hy 'n sinode in Rome wat later die sesde ekumeniese raad van Konstantinopel (7 November 680 tot 16 September 681) sou word. Beide die keiser, Konstantyn IV en die biskoppe het deelgeneem. Die leer van die Monotelitisme, wat nog populêr was in Bisantium word veroordeel in 'n dogmatiese brief van die pous en het hiermee gou tot 'n einde gekom.

## Verering 
Pous Agato word as heilige vereer in die Rooms-Katolieke Kerk en die Grieks-Ortodokse Kerk. Hy het baie wonderwerke beskrywe en word ook die 'Wondermaker' genoem. Sy feesdag is 10 Januarie in die Rooms-Katolieke Kerk en op 20 Februarie in die Oosters-Ortodokse Kerk. Hy is die beskermheilige van Palermo.

## Bibliografie 
* Davis, R. (2001) Book of the Pontiffs (English Translation of the Liber Pontificalis) Liverpool University Press. 
* Duff, Eamon. *Saints and Sinners: A History of the Popes*, Yale University Press, 2001. bl. 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, bl.&nbsp;47. .

## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
K (dubbelsinnig)

**K** kan na een van die volgende onderwerpe verwys:

*K, die letter (K – k)
*k, of Kelvin, is in die SI stelsel die eenheid vir die temperatuur.
*K, in Chemie, is die simbool vir 'n kalium-atoom.
F (dubbelsinnig)

**F** kan na een van die volgende onderwerpe verwys:

*F, die letter (F – f)
*f, is in die SI stelsel die internasionale simbool vir frekwensie.
*F, is in die SI stelsel die internasionale simbool vir krag (vanuit het Engelse: *Force*).
*F, 'n chemiese element: Fluoor.
G (dubbelsinnig)

**G** kan na een van die volgende onderwerpe verwys:

*G, die letter (G – g)
*G, in die SI-stelsel die internasionale simbool van Gewig.
*g, in die SI-stelsel die internasionale eenheid: gram van die massa.
H (dubbelsinnig)

**H** kan na een van die volgende onderwerpe verwys:

* H, die letter (H – h)
* h is in die SI-stelsel die internasionale simbool vir hoogte (sien meetkunde).
* H is 'n chemiese element: Waterstof, vanuit die Latyn: *Hydrogenium*.
* h is simbool vir die Konstante van Planck.
J (dubbelsinnig)

**J** kan na een van die volgende onderwerpe verwys:

*J, die letter (J – j)
*J, of Joule is in die SI stelsel die eenheid van verrigte arbeid.
L (dubbelsinnig)

**L** kan na een van die volgende onderwerpe verwys:

*L, die letter (L – l)
*l is in die SI stelsel die internasionale simbool vir die lengte (sien meetkunde).
M (dubbelsinnig)

**M** kan na een van die volgende oderwerpe verwys:

*M, die letter (M – m)
*m is in die SI stelsel die internasionale simbool vir die massa.
Hepburn-stelsel

Die  is 'n transkripsiestelsel vir die romanisering van Japannees na die Latynse alfabet. Dit is vernoem na James Curtis Hepburn wat dit gebruik het om die klanke van die Japannese taal te transkribeer in die derde uitgawe van sy Japannees–Engels woordeboek wat in 1887 gepubliseer is. Die stelsel is oorspronklik in 1885 deur die *Society for the Romanization of the Japanese Alphabet* (羅馬字会 *Rōmajikai*) voorgestel. Die Hepburn-stelsel is sedertdien aangepas en die **Shūsei Hebon-shiki Rōmaji** () genoem.

Die oorspronklike en hersiene weergawes van die Hepburn-stelsel is steeds die mees algemene metode vir die transkripsie van Japannees in westerse tale. Die stelsel is op Engelse fonologie gegrond maar word ook net so in Duits, Frans en Nederlands gebruik.

## Hepburn romaniseringkaarte 
### Vir hiragana 
### Vir standaard katakana 
### Vir uitgebreide katakana 
Dié word meestal gebruik om die klanke van woorde in ander tale voor te stel. Meeste hiervan is nie formeel gestandaardiseer nie.

* † — Die karakters in  is uitgedien in moderne Japannees.
* ‡ — Die karakters  behoort foneties *o* geskryf te word wanneer dit as 'n *particle* gebruik word in moderne Japannees en word slegs nou en dan as *wo* geskryf vir sommige leenwoorde (soos nie-standaard ヲッカ *wokka* vir "vodka").
* Hakkies  — Die karakters in hakkies word slegs gebruik as rendaku op ち *chi* of つ *tsu* voorkom.

## Verwysings
P (dubbelsinnig)

**P** kan na een van die volgende onderwerpe verwys:

*P, die letter (P – p)
*P is in die SI stelsel die arbeidsvermoë, vanuit die Engels: *Power*.
*P is 'n chemiese element: Fosfor, vanuit die Latyn: *Phosphorum*.
R (dubbelsinnig)

**R** kan na een van die volgende onderwerpe verwys:

*R, die letter (R – r)
*r is in die SI stelsel die internasionale simbool vir die straal van 'n sirkel.
*R is in die SI stelsel de weerstand van 'n elektriese geleider (zie: Ohm se wet), vanuit die Engels: *Resistance*.
S (dubbelsinnig)

**S** kan na een van die volgende onderwerpe verwys:

*S, die letter (S – s)
*s is in die SI stelsel die eenheid van tyd in sekonde.
*S is in die SI stelsel die afstand of afgelegde weg, in die meganika.
*S is 'n chemiese element: swael, vanuit die Latyn: *Sulfur*.
U (dubbelsinnig)

**U** kan na een van die volgende onderwerpe verwys:

*U, die letter (U – u)
*U is in die SI stelsel die spanningsverskil tussen twee elektriese geleiers (sien: Ohm se wet).
*U is 'n chemiese element: Uraan, vanuit die Latyn: *Uranium*.
Prawda

***Prawda*** (***Правда***), Russies vir "Die Waarheid", was 'n Sowjet-dagblad. Van 1917 tot en met 22 Augustus 1991 was dit die amptelike spreekbuis van die Sentrale Komitee van die Kommunistiese Party van die Sowjetunie.

Die koerant is in 1912 in Wene, Oostenryk, gestig en is eers in 1918 na Moskou geskuif toe dié stad weer Rusland se hoofstad geword het. Die blad het in 1991, ná die verbrokkeling van die Sowjetunie, toegemaak op bevel van pres. Boris Jeltsin. Daarna het van die personeellede 'n nuwe poniekoerant met dieselfde naam gestig. Dit is in 1997 deur die Kommunistiese Party van die Russiese Federasie oorgeneem. Daar is ook 'n onverwante internet-gebaseerde koerant, *Pravda Online* (www.Pravda.ru), wat deur ander personeellede bedryf word. 

Nog 'n koerant met dié naam is die *Komsomolskaja Prawda*, voorheen die amptelike blad van die Komsomol (die ontbinde Kommunistiese Jeugliga) en tans die poniekoerant met die grootste sirkulasie in die land. 

## Pretfeit 
Naas die Prawda was daar nog 'n belangrike koerant tydens die Koue Oorlog: *Izwestija*, die amptelike spreekbuis van die Sowjet-regering. Aangesien die twee koerante se name *Die Waarheid* en *Die Nuus* beteken, was daar 'n gewilde sêding in dié tyd: *W Prawde njet Izwestii, w Izwestijach njet Prawdi* ("In Die Waarheid is daar geen nuus nie, en in Die Nuus is daar geen waarheid nie").

## Eksterne skakels 
* www.pravda.ru (Russies)
* english.pravda.ru (Engels)
N (dubbelsinnig)

**N** kan na een van die volgende onderwerpe verwys:

* N, die letter (N – n)
* n is in die SI-stelsel in gebruik om aan te dui die aantal omwentelinge per tydeenheid, meestal per minuut of per uur, ook bekend as frekwensie.
* N, of Newton, is in die SI-stelsel die eenheid van krag.
* N is 'n chemiese element: Stikstof, vanuit die Latyn: *Nitrogenium*.
* ŉ, verouderde karakter in Afrikaanse Unicode
Transkripsie

**Transkripsie** in die taalkundige sin, is die sistematiese voorstelling van taal in geskrewe vorm. Die bron kan óf mondelingse uitsprake óf reedsbestaande teks in 'n ander skryfstelsel wees, alhoewel sommige taalkundiges slegs eersgenoemde as transkripsie beskou.

## Mondelingse transkripsie 
Transkripsie van mondelingse uitsprake is wanneer iemand neerskryf wat 'n ander persoon gesê het. Om dit te doen het 'n mens gewoonlik 'n opname van die gesprek nodig sodat dit getranskribeer kan word. Indien 'n persoon baie bekwaam is in snelskrif, kan gesprekke ook waarskynlik daarvan getranskribeer word, maar dit is beter om mondelingse gesprekke van 'n opname te transkribeer.

## Transkripsie van een skryfstelsel na 'n ander skryfstelsel 
Dit is byvoorbeeld die omskakeling van een alfabet in ’n ander, byvoorbeeld die Cyrilliese alfabet in die Latynse alfabet.

Die verskil tussen transkripsie van een skryfstelsel na 'n ander en vertaalwerk is .... **{Iemand moet asb hier help.}**

Die belangrikste vereiste van ’n transkripsiestelsel is dat ’n leser die oorspronklike uitspraak van ’n woord wat in ’n vreemde alfabet gespel is, korrek sal kan aflei. Dus moet dit getranskribeer word volgens die reëls van sy eie taal.

Dit lei tot verskillende spellings in verskillende tale, want elke taal spel die woord eie aan sy taalreëls. Die Russiese van Хрущёв kan byvoorbeeld op die volgende maniere getranskribeer word: Chroesjtsjof (Afrikaans), Khrushchev (Engels), Chroesjtsjov (Nederlands), Chruschtschow (Duits), Khrouchtchev (Frans), Chrusjtjov (Sweeds), Krusciov (Italiaans), Chruszczow (Pools), Hruščov (Kroaties), Hruscsov (Hongaars), Kruşçev (Turks), Χρουστσόφ (Grieks), חרושצ'וב (Hebreeus) en خوروشوف (Arabies).

## Transkripsie-tabel 
Hieronder volg voorbeelde van hoe die Afrikaanse en Engelse transkripsie van Russiese name en woorde verskil.

## Eksterne skakels 
*
Tokyo Sexwale

**Mosima Gabriel Sexwale** (5 Maart 1953), beter bekend as **Tokyo Sexwale**, is 'n sakeman, 'n voormalige Suid-Afrikaanse minister vir menslike nedersettings en voormalige anti-apartheid-aktivis en politieke gevangene. Hy is ’n charismatiese leier en was ’n gevangene op Robbeneiland saam met mense soos Nelson Mandela vir sy anti-apartheid-bedrywighede. Ná die eerste demokratiese verkiesing in Suid-Afrika in 1994 word Sexwale die eerste premier van die Gauteng-provinsie. Hy tree in 1998 uit die politiek en het ’n gerekende sakeleier geword. In 2009 word hy aangestel as minister vir menslike nedersettings vir 'n vierjaartermyn. Hy is getroud met Judy Moon en het twee kinders, Gabrielle en Chris. 

## Vroeë lewe 
Sexwale is in die township Orlando-Wes in Soweto gebore. In 1973 matrikuleer hy aan die Hoërskool Orlando-Wes. In die laat sestigerjare word hy lid van Steve Biko se Swartbewussynsbeweging en leier van die radikale Suid-Afrikaanse Studentebeweging. In die vroeë sewentigerjare sluit hy aan by die ANC se militêre vleuel, Umkhonto we Sizwe ("Spies van die Volk"). Terwyl hy in Swaziland (nou eSwatini) )is, behaal hy ’n diploma in bedryfsleer aan die Universiteit van Botswana, Lesotho en eSwatini. In 1975 verlaat Sexwale die land en ondergaan ’n militêre offisierskursus in die Sowjetunie, waar hy in militêre ingenieurswese spesialiseer.

## Gevangenskap 
Toe hy in 1976 na Suid-Afrika terugkeer, word Sexwale in hegtenis geneem ná ’n skermutseling met die Suid-Afrikaanse Veiligheidsmag en word hy saam met elf ander aangekla en later skuldig bevind aan terrorisme en sameswering om die regering omver te werp. In 1977 word hy vir agttien jaar na Robbeneiland gestuur. Daar studeer hy vir ’n B.Com.-graad aan Unisa. Hy word in Junie 1990 vrygelaat ná dertien jaar in die tronk.

## Politieke loopbaan 
Ná die Suid-Afrikaanse verkiesing in April 1994 word Sexwale verkies tot eerste premier van die nuwe PWV-provinsie (wat in 1994 na Gauteng hernoem is). Hy bewerkstellig vrede in verskeie polities plofbare swartwoongebiede. In 1998 verlaat hy die politiek en sluit by die korporatiewe sektor aan. 

Van 2007 af het die media begin gis dat Sexwale as ANC-leier sal staan (en dus vir die amp van president) voor die algemene verkiesing van 2009. Hy het voorheen erken dat "verskeie mense” hom probeer oorhaal om hom as ANC-leier beskikbaar te stel.

Vanaf 10 Mei 2009 tot 9 Julie 2013 dien hy in president Jacob Zuma se kabinet as minister vir menslike nedersettings.

## Eksterne skakels 
* Anatomy of fast money
* Tokyo Mosima Gabriel Sexwale Profile at Black Entrepreneur Profile
Slag van Szentgotthárd (1664)

Die **Slag van Szentgotthárd** (ook bekend as die **Slag van Mogersdorf**) het op 1 Augustus 1664 tydens die *Oostenryk-Turkse oorlog (1663-1664)* plaasgevind tussen die leër van die Italianer Raimondo Montecuccoli en dié van grootvizier Ahmed Köprülü. Die Ottomaanse Ryk se leër het 'n militêre nederlaag gelei, die daaropvolgende vredesooreenkoms was egter sterk in sy guns gewees.

Montecuccoli het ongeveer 25-30 000 soldate bymekaargebring en die Ottomaanse leër was ongeveer 130 000 sterk (60 000 yenitsare en sipahi, 70 000 azap, akinci en tataarse, 360 kanonne).

**Montecuccoli se leër van:**

**Oostenrykse:** 10 900 soldate (5000 infanterie, 5900 kavalerie, 10 kanonne), Bevelvoerder Raimondo Montecuccoli
**Duitse:** 7400 soldate (6200 infanterie, 1200 kavalerie, 14 kanonne) Bevelvoerder Prins Leopold Leopold van Baden en Prins Georg Friedrich van Waldeck
**Ryn Unie:** 900 soldate (600 infanterie, 300 kavalerie) Bevelvoerder Wolfgang Julius van Hohenlohe
**Franse:** 5250 soldate (3500 infanterie, 1750 kavalerie), Bevelvoerder Jean de Coligny-Saligny
**Ander:** 2000 Kroatiese kavalerie, Hongaarse kavalerie en infanterie, Tsjeggiese musketiers, Italiaanse regiment, Bevelvoerder Bernát Csányi, Kušanić en Marchese Pio de Savoya.

## Ander 
* Slag van Szentgotthárd (1705)
Bindingsenergie

In die skeikunde verwys die term **bindingsenergie** na die sterkte van 'n binding, en dit is gelyk aan die hoeveelheid energie wat vrygestel word wanneer twee of meer atome chemies bind om 'n molekuul te vorm. Bindingsenergie is ook die hoeveelheid energie wat nodig is om die chemiese binding tussen twee of meer atome in 'n molekuul te breek. Bindingsenergie word gemeet in kilojoule per mol (kJ·mol-1). Om die kovalente binding tussen byvoorbeeld twee waterstofatome in 'n waterstofmolekuul te breek, word 436&nbsp;kJ·mol-1 energie benodig. Wanneer die H-H binding gevorm word, word 436&nbsp;kJ·mol-1 vrygestel. Meer energie word vrygestel wanneer 'n sterk chemiese binding gevorm word as wanneer 'n swakker chemiese binding gevorm word.
Makron

'n **Makron**, van die Grieks  (*makrón*) wat "lank" beteken, of **lengteteken**, is 'n diakritiese teken ¯ wat bo of onder 'n klinker geplaas word om aan te dui dat dié klinker lank uitgespreek moet word. Dit is oorspronklik gebruik om 'n lang  (i.e. swaar) lettergreep te merk in Grieks-Romeinse metriek. Die teenoorgestelde is 'n brevis of kort-teken wat oorspronklik gebruik is om 'n kort lettergreep aan te dui en tans ook 'n kort klinker. Die onderskeid tussen lang en kort klinkers is gewoonlik fonemies. In die Internasionale Fonetiese Alfabet (IFA) word die makron gebruik om middel-toon aan te dui; die teken vir 'n lang klinker in die IFA is 'n aangepaste driehoekige dubbelpunt.

Die Hepburn-stelsel vir romanisering van Japannees gebruik makrons om lang klanke aan te dui. Byvoorbeeld: kōtsū (交通) "verkeer" teenoor kotsu (骨) "been" of "slag" (fig.). Ook die spelling van die Maori-taal maak gebruik van makrons.
Sons of Norway

duimnael|regs|250px|Die Sons of Norway-gebou in Minneapolis, Minnesota
**Sons of Norway** is die grootste Noors-Amerikaanse organisasie in Noord-Amerika met byna 70&nbsp;000 lede in die Verenigde State, Kanada en Noorweë. Die vereniging beywer hom veral vir die bewaring van die Noorse kulturele erfenis in Noord-Amerika, die handhawing van kulturele betrekkinge tussen die Skandinawiese moederland en die Nuwe Wêreld en verskaf daarnaas ook assuransies en ander finansiële produkte aan sy lede. Dit is tans die grootste Noorse vereniging buite Noorweë.

Die laasgenoemde aktiwiteite het hul historiese oorsprong in die laat 19de eeu. Sons of Norway is op 16 Januarie 1895 in Minneapolis in die Amerikaanse deelstaat Minnesota deur agtien Noorse immigrante as 'n welsynsorganisasie gestig. Die organisasie het lede en hul gesinne teen die finansiële gevolge van siekte of dood verseker. Mettertyd het die organisasie ook die bewaring van die Noorse kulturele erfenis by sy aktiwiteite ingesluit. 

## Lees ook
*Sons of England

## Eksterne skakels 
* Die amptelike webwerf van *Sons of Norway*
Imbolc

duimnael|Die wiel van die jaar
[duimnael|Die ingang van *Dumha na nGiall*, [Ierland; net soos by ander ganggrawe word die grafkamer tydens Samhain en Imbolc verlig]]
duimnael|'n Feesvuur

**Imbolc** (Iers-Gaelies: [ɪˈmˠɔlˠɡ]), soms ook **Oimelc**, ook genoem **Sint Brigid-dag** (Iers-Gaelies: *Lá Fhéile Bríde*; Skots-Gaelies: *Là Fhèill Brìghde*; Manx-Gaelies: ''Laa'l Breeshey''), is een van die belangrikste feesdae van die tradisionele Keltiese kalender wat op 1 Februarie gevier word. Dit is die tradisionele Keltiese Lentefees wat in die middel van die tyd tussen die Noordelike Halfrond se Wintersonstilstand en die Dag-en-Nagewening van die lente plaasvind. Die feesdag is gewy aan die godin Brigid (dikwels ook Brighid, Bride of Brigit) wat in die Christelike tydperk as 'n heilige vereer is.

Die Ierse benaming het sy etimologiese oorsprong in die Gaeliese term vir "in die buik" (*i mbolg*), maar is later herinterpreteer as "ooimelk" (gewoonlik word die eerste lammers op hierdie tydstip gebore) en was sodoende 'n simboliese verwysing na die nuwe lewenskrag wat met die lente geassosieer word. Die begin van Februarie was ook die tyd wanneer die voedselvoorrade van die winter byna opgebruik was. Dit was dus uiters belangrik om sekere religieuse rituele te beoefen wat 'n goeie oes in die laatsomer help verseker het.

Net soos by ander Keltiese feeste het die aansteek van feesvure 'n sentrale rol by die vierings gespeel aangesien Brigid die Keltiese Godin van vuur, heilkunde en vrugbaarheid was. Die vuur was 'n simbool vir die son wat oor die volgende maande sy krag herwin het. Toe die Rooms-Katolieke Kerk die Keltiese Imbolc tot die Christelike fees Marialigmis op 2 Februarie verander het, is kerse steeds aangesteek om die simboliese reining van die Jonkvrou Maria te vier. Gelowiges het ook kerse aangesteek by die prosessies wat op 2 Februarie plaasgevind het.

## Betekenis in die Neopaganisme 
Nuwe Heidene beskou Imbolc nog steeds as 'n spesiale fees danksy die belangrike rol wat die natuur en sy kringloop in die nie-Christelike inheemse geloofstelsels van Europa speel. Die Gehoringde God – die heerser oor die najaar en winter – beskik in hierdie tyd van die jaar nog steeds oor sy mag. Die winterkoue behels sterkte en warmte net soos lewe en dood.

Dit is baie belangrik dat menslike aktiwiteite die gebeure in die natuur weerspieël, en net soos die natuur geleidelik sy lewenskrag herwin, probeer Nuwe Heidene nou die klein take te doen wat gedurende die res van die jaar nie verrig is nie. Aktiwiteite en rituele tydens Imbolc kan dus die maak van kerse, die aanplanting van lenteblomme, die lees van gedigte of die vertelling van stories insluit.

## Eksterne skakels 
*
Pous Leo

**Pous Leo** kan verwys na 'n aantal pouse van die Rooms-Katolieke Kerk, naamlik:

* Pous Leo I (440 – 461).
* Pous Leo II (682 – 683).
* Pous Leo III (795 – 816.
* Pous Leo IV (847 – 855).
* Pous Leo V (903).
* Pous Leo VI (928 – 928).
* Pous Leo VII (936 – 939).
* Pous Leo VIII (963 – 964).
* Pous Leo IX (1049–1054).
* Pous Leo X (1513–1521).
* Pous Leo XI (1605).
* Pous Leo XII (1823–1829).
* Pous Leo XIII (1878–1903).
* Pous Leo XIV (2025–*hede*).
Kana

**Kana**  is 'n generiese term vir die lettergreep-georiënteerde Japannese skrifte hiragana (ひらがな) en katakana (カタカナ) sowel as die ou stelsel wat as manjogana bekendstaan. Hierdie skrifte het ontwikkel uit die logografiese karakters van Chinese afkoms wat in Japan bekendstaan as Kanji (漢字) (Chinese uitspraak "hànzì") as 'n alternatief en toevoeging tot laasgenoemde.

Verder is kana tydens die Japannese besetting van Taiwan in Taiwannees opgeneem om die uitspraak van Chinese karakters soos furigana aan te dui.

## Verwysings 
## Eksterne skakels 
* 'n Kana-skryfboek (PDF)
Honningsvåg

duimnael|links|250px|Die kerk van Honningsvåg dateer uit die jaar 1884
duimnael|links|250px|Honningsvåg in die winter
duimnael|links|250px|'n Tipiese winterse hemel oor Honningsvåg

**Honningsvåg** (Samies: **Honnesváhki** of **Áváhki**) is 'n klein stad en visserhawe in die munisipaliteit Nordkapp van die Noord-Noorse provinsie Finnmark. Honningsvåg lê op die eiland Magerøya en het 'n bevolking van sowat 2&nbsp;400 mense.

Honningsvåg is die derde grootste kruisvaarthawe in Noorweë en word ook deur skepe van Hurtigruten aangedoen, maar het veral bekendheid verwerf vanweë sy ligging naby die Noordkaap (Noors: *Nordkapp*). Die hawe is in die somer gevolglik 'n belangrike bestemming vir plesierbote. Die lugredery *Widerøe* bied daarnaas gereelde vlugte na die lughawe Valan naby Honningsvåg aan. Die toerisme in verband met die Noordkaap, wat sowat 40 kilometer van die stad af lê, en vissery is die vernaamste bronne van inkomste vir Honningsvåg.

Alhoewel Honningsvåg homself sedert die 1990's as die "noordelikste stad ter wêreld" bemark (en gelyktydig ook na sy ligging naby die Noordkaap verwys), is daar in geografiese opsig nog ander stede soos Barrow in die Amerikaanse deelstaat Alaska wat aanspraak kan maak op hierdie titel.

Teen die einde van die Tweede Wêreldoorlog is alle nedersettings op die eiland Magerøya deur die Duitse Weermag aan die brand gesteek nadat hulle op bevel van Adolf Hitler 'n beleid van verskroeide aarde gevolg het. Net Honningsvåg se kerk uit die jaar 1884 het destyds bewaar gebly.

## Geografie en klimaat 
Honningsvåg lê in die Subarktiese klimaatsone, maar danksy die matigende invloed van die warm Golfstroom is temperature langs die kus sowat 20&nbsp;°C hoër as in ander gebiede van dieselfde breedtegraad (71°). Daar word jaarliks sowat 800 millimeter se neerslae aangeteken wat veral op die sowat 150 dae van die jaar val wanneer die kwik benede vriespunt daal.

Die Middernagson, 'n tipiese verskynsel in die Nordiese lande, kan in die Noordkaapgebied in die periode tussen die middel van Mei en laat Julie bewonder word. Op 20 November verdwyn die son tot by 22 Januarie heeltemal agter die horison.

Die plato van die Noordkaap se rotswand lê sowat 34 kilometer van Honningsvåg af en is die noordelikste punt van Europa op 'n breedtegraad van 71° 10'. Die rotswand het lankal as 'n belangrike baken vir seevaarders gedien.

## Eksterne skakels 
* *Die amptelike webwerf van die Nordkapp-munisipaliteit (in Noors)*
Open Group

duimnael|Die UNIX-handelsmerk, eiendom van die *Open Group*.

Die **Open Group** is 'n industriekonsortium wat onafhanklike oopstandaarde vir rekenaarinfrastruktuur saamstel. Dit is in 1996 gevorm toe X/Open met die Open Software Foundation saamgesmelt het. Hierdie groep is veral bekend vir die sertifisering van die UNIX-handelsmerk.
Japannese skryfstelsel

Die moderne **Japannese skryfstelsel** gebruik drie hoofskrifte:

* **Kanji**, 'n logografiese skrif gegrond op Chinese karakters,
* **Hiragana**, 'n lettergreepskrif, en
* **Katakana**, 'n lettergreepskrif.

Tot 'n mindere mate gebruik moderne geskrewe Japannees ook romaji, die gebruik van die Latynse alfabet in Japannees. Voorbeelde van die gebruik sluit in afkortings soos "CD" en "DVD". Dit is ook moontlik om gesproke of geskrewe Japannees geheel en al in die Latynse alfabet te skryf. Verskeie stelsels vir die romanisering van Japannees word gebruik. Geromaniseerde Japannees, wat ook as rōmaji bekend staan, word baie keer deur buitelandse studente van Japannees gebruik terwyl hulle nog nie die drie hoofskrifte bemeester het nie. Hoewel daar vandag algemene ondersteuning vir direkte invoer van kana op rekenaars is, gebruik moedertaalsprekers baie keer wāpuro rōmaji of "woordverwerker-romaji" om Japannees op rekenaars in te voer.

'n Koerantopskrif in die *Asahi Shimbun* van 19 April 2004 verskaf 'n voorbeeld waar al vier skrifte saam gebruik word (kanji oranje, hiragana pers, katakana groen, Latynse Alfabet en Arabiese syfers swart):

: 
: 
: "Radcliffe sal aan die Olimpiese marathon deelneem, en sal waarskynlik ook in die 10&nbsp;000&nbsp;m verskyn"

Voorbeelde van woorde wat in Japannees geskryf is:

Kollasionering (woordbou) in Japannees is gegrond op die kana wat die uitspraak van die woorde uitdruk, eerder as die kanji. Die kana kan volgens twee ordeninge gerangskik word, die veelvoorkomende  (vyftig-klank) ordening, of die outydse iroha ordening. Chinese karakter woordeboeke word ook gerangskik volgens die radikaal-stelsel.

## Eksterne skakels
1676

Die **jaar 1676** was 'n skrikkeljaar wat volgens die Gregoriaanse kalender op 'n Woensdag begin het. Dit was die 76ste jaar van die 17de eeu n.C. In teenstelling met gewone jare het die jaar 366 dae en 'n 29 Februarie gehad.

## Gebeure 
* 14 Maart – Goewerneur IJsbrand Godske van die Kaap de Goede Hoop word opgevolg deur Kommandeur Johan Bax van Herenthals.
* 28 Maart – Pous Clemens X verklaar Johannes van Kanti salig.
* 21 September – Pous Innocentius XI volg Pous Clemens X op as pous van die Rooms-Katolieke Kerk.
* 4 Oktober – Pous Innocentius XI word gekroon deur kardinaal Francesco Maidalchini.

## Geboortes 
*

## Sterftes 
* 8 Februarie – Aleksei van Rusland, tsaar van Rusland (* 1629).
* 29 April – Michiel de Ruyter, Nederlandse admiraal (* 1607).
* 27 Mei – Paul Gerhardt, Duitse teoloog en komponis van kerkliedere (* 1607).
* 5 Julie – Carl Gustav Wrangel, Sweedse soldaat (* 1613).
* 22 Julie – Pous Clemens X, die 239ste pous van die Rooms-Katolieke Kerk (* 1590).
* 9 September – Paul Chomedey de Maisonneuve, Franse leëroffisier (* 1612).
Rjoerik-dinastie

in Rusland]]

**Rjoerik-dinastie** (afgelei van die Oudnoorse *Hrœrikr* "beroemde heerser") was die naam van die eerste heerser van Kiëf-Roes en sy afstammelinge. Die heersers het die titel великий князь (weliki knjaz of grootprins) en later царь (tsaar) gehad en het van die negende tot die dertiende eeu in Kiëf-Roes oor die verskillende stadstate regeer en tot in 1598 oor Moskowië en Rusland. Dit is opgevolg deur die Romanof-dinastie.

## Die begin 
Rjoerik (860 - 879), ’n halflegendariese Skandinawiese Warangiër (Wiking), was die eerste heerser van die streek. Hy het die dinastie begin wat vir die volgende 700 jaar regeer het. Sy hoofstad was Nowgorod in die noorde. Sy opvolger, Oleg, het die hoofstad in omstreeks 880 na Kiëf geskuif en dus die fondament gelê vir wat later as Kiëf-Roes bekendgestaan het.

Die eerste heersers was Skandinawiërs, maar mettertyd het hulle met die Slawiese volke saamgesmelt. Die eenheid in Kiëf-Roes is later versteur, onder meer deur burgeroorloë tussen die verskeie prinse, en teen 1132 het dit begin versplinter in verskeie kleiner state.

## Mongole 
Kiëf-Roes is eindelik in 1240 deur die Mongole vernietig, maar die Rjoerik-dinastie het aanhou regeer oor die verskeie prinsdomme en die opvolgerstate van Kiëf-Roes.

## Lys van grootprinse 
Hier volg ’n lys van die grootprinse en tsaars van die Rjoerik-dinastie.

## Sien ook 
* Lys van tsaars van Rusland
Orbit Downloader

**Orbit Downloader** is 'n gratissagteware program (Engels: *freeware*) wat omtrent enige lêertipe kan aflaai. Die program kan ook onder Linux werk op die Wine-skakelvlak, wat dit moontlik maak om Windows programme onder Linux te laat loop. Orbit Downloader word gedurig verbeter en verder ontwikkel. Dit besit 'n ingeboude Greper (Grabber: **Grab++**) wat addisioneel aangeskakel kan word om agtergrondmonitering te doen en selfs geïntegreerde (*embedded*) Flash Video-lêers van webwerwe soos YouTube, Dailymotion, Metacafe ens. te kan aflaai. Daar is ook 'n forum om rugsteun te verkry, foute te rapporteer en om wense vir verdere ontwikkelings voor te stel.

Orbit Downloader ondersteun die volgende protokolle:
* HTTP
* HTTPS
* FTP
* Metalink
* RTSP (Real-Time Streaming Protocol)
* PNM (hernoem PNM tot RTSP)
* MMS (Microsoft Media Services)
* NSS (hernoem NetShow Services tot MMS)
* RTMP

Orbit Downloader werk met die meeste van die groter webblaaiers soos Opera, Mozilla Firefox, Microsoft Internet Explorer, Maxthon en Netscape.

## Verwysings 
## Eksterne skakels 
*  Orbit Downloader Tuisblad
Lys van tsare en keisers van Rusland

[duimnael|220px|Wapen van die [Russiese Ryk.]]

Hier volg ’n **lys van die tsare en keisers van Rusland**. Die eerste tsaar (Russies: царь, *tsar*) van Rusland was Iwan die Verskriklike van die Rjoerik-dinastie en die laaste tsaar Pieter die Grote van die Romanof-dinastie wat later as keiser (Russies: император, *imperator*) van Rusland herkroon is. *Imperator* was die amptelike titel van die Russiese heersers tot met die abdikasie van Nikolaas II in 1917. Hy is in 1918 saam met sy gesin tereggestel. Toe hy abdikeer, is sy broer groothertog Michail Aleksandrowitsj as keiser aangewys, maar hy het ná ’n dag die troon van die hand gewys.

## Tsare van Rusland (1547-1721) 
### Rjoerik-dinastie
### Tyd van Beroeringe 
#### Troon vakant (tot 1613) 
### Romanof-dinastie 
## Keisers en keiserinne van Rusland (1721-1917) 
*(Die keisers was ook groothertoë van Finland van 1809 tot 1917; en konings van Pole van 1815 tot 1916)*
### Romanof-dinastie 
## Aanspraakmakers op die Russiese troon sedert 1917 
* Nikolaas II (1917-1918)
* Kirill Wladimirowitsj, groothertog van Rusland (1924-1938)
* Wladimir Kirillowitsj, groothertog van Rusland (1938-1992)
* Maria Wladimirowna, groothertogin van Rusland (1992-hede)
** Groothertog Giorgi Michailowitsj, seun van Maria Wladimirowna
* Prins Nikolaas Romanof (1992-2014)
* Prins Dmitri Romanof, broer van Nikolaas Romanof (2014-2016)
* Prins Andrei Romanof (2016-hede)

## Eksterne skakels 
* 
* Godunov to Nicholas II by Saul Zaklad
* Genealogy of Romanov Imperial House
Tacuinum Sanitatis

duimnael|Tacuinum sanitatis casanatensis (XIV eeu)

Die  **Tacuinum** (somtyds **Taccuinum**) **Sanitatis** is 'n middel eeuse handboek oor gesondheid, gebaseer op die *Taqwim al‑sihha*  ("Tafels van Gesondheid"), 'n elfde-eeuse Arabiese mediese verhandeling deur Ibn Butlan van  Bagdad; dit bestaan in verskillende Latynse weergawes, waar die manuskripte uitbundig geïllustreer is. Alhoewel die voordele en skadelike eienskappe van kosse en plante in die fynste besonderhede beskryf word, is dit veel meer as slegs 'n kruieboek. Dit stel ses essensiële elemente voor vir welvaart:

* voldoende kos en drank in matigheid,
* vars lug,
* verwisseling van aktiwiteit en rus,
* verwisseling van slaap en waaksaamheid,
* afskeisels en uitskeidings van vog en finaal
* die invloed van siels- of gemoedstoestand.

Volgens die boek is siektes die uitslag van wanbalanse van hierdie elemente, daarom is 'n gesonde lewe 'n lewe in harmonie.

Die verhandeling vertaal in Latyn in middel-dertien-eeuse Palermo, waar dit 'n Italies-Normandiese tradisie voort dra as een van die hoof plekke van vreedsame inter-kulturele kontak tussen die Islamitiese en Europese wêrelde.

Die Tacuinum was baie populêr in Wes-Europa in die Laat Middeleeue; 'n indikasie van die gewildheid is die gebruik van die woord *taccuino* in moderne Italiaans om te bedoel enige soort sak handboek, gids of notaboek.
[duimnael|links|Knoffel oes, van *Tacuinum sanitatis*, 15de eeu ([Bibliothèque nationale)]]
In byvoeging tot sy belangrikheid vir sy studie van middeleeuse medisyne, is die Tacuinum ook van belang in die studie van boerdery en kook; byvoorbeeld, die vroegste herkenbare beeld van 'n wortel — 'n moderne plant; word daarin gevind.

## Eksterne skakels 
: *Hierdie artikel is oorspronklik vertaal vanaf die Engelse Wikipedia-artikel, :en:Tacuinum sanitatis.*

* Voorbeelde van 2&nbsp;manuskripte (Italië, 14de eeu; Venice, 1490) 
* Voorbeelde van 4&nbsp;manuskripte (Parisinum, Vindobonense, Casanatense, Rothomagense: almal van die laat 14de en 15de eeue. 
* Inleidende geskrif en 'n paar illustrasies 
* * Tacuinum Sanitatis * beskryf
Broadway-toring

thumbnail|300px|'n Uitsig oor die Broadway-toring wat in die Cotswolds geleë is
thumbnail|regs|300px|'n Aansig van die kant met die ingang.
**Broadway-toring** is 'n siergebou of *folly* (in Engels letterlik "gekheid" of "dwaasheid") geleë op Broadway-heuwel, langs die A44-pad tussen Evesham en Moreton-in-Marsh, net meer as 1,6&nbsp;km suidoos van die dorpie Broadway, in Worcestershire, Engeland, op die tweede hoogste punt in die Cotswolds. Die toring se basis is 312 meter bo seespieël en die toring self is 17 meter hoog. Op 'n mooiweersdag kan dertien graafskappe van Engeland van die bokant van die toring gesien word. Die uitsig sluit in die Severn-Vallei tot by die Walliese berge. Vandag is dit 'n toeriste aantrekking met verskeie tentoonstellings wat oop is vir die publiek. om soos 'n skynkasteel te lyk, en is gebou vir Lady Coventry in 1797. Die toring is op 'n "baken"-heuwel, waar bakens op spesiale geleenthede aangesteek is, gebou. Lady Coventry het gewonder of 'n baken op die heuwel van haar huis in Worcester (~35,4&nbsp;km ver) gesien sou kon word en het die bou van die toring geborg om die antwoord te bepaal. Die baken kon duidelik gesien word.

Oor die jare het die toring as drukpers vir Sir Thomas Phillipps gedien en as landelike toevlugsoord vir kunstenaars insluitend William Morris.

Die toring is geleë op die Cotswold Way.

## Verwysings 
## Eksterne Skakels 
* Uitsigte van Broadway en die toring in ou poskaarte 
* The Highest Little Castle in the Cotswolds
Romaji

Die term **romaji** (ローマ字, of vroeër 羅馬字) verwys na die gebruik van die karakters van die Latynse alfabet in die Japannese skryfstelsel saam met die kanji, hiragana en katakana en die  romanisering van Japannees om Japannese terme in vreemde tale weer te gee of om Japannees te skryf waar dit nie geleë is om die inheemse skrifte te gebruik nie, soos by die studie van Japannees deur buitelanders of by die invoer van Japannees op rekenaars (Wāpuro rōmaji, letterlik woordverwerker rōmaji). Die gebruik van rōmaji in Japannese tekste is beperk tot tussen 0,4% en 1,6% afhangend van die bronne wat geraadpleeg word.

Die Latynse alfabet is vir die eerste keer in die 16de eeu in Japan gebruik deur Portugese sendelinge wat 'n romanisering-stelsel ontwikkel het gegrond op Portugese spelling. Later het die Nederlanders in Japan 'n romanisering-stelsel gegrond op Nederlands ontwikkel. Teen die 20ste eeu was daar 'n aantal verskillende romaniseringstelsels in gebruik insluitend die Nippon-, Kunrei- en Hepburn-stelsels.

## Verwysings
Asuka-kyō

duimnael|250px|regs|Ishibutai Kofun, wat geglo word die graf van Soga no Umako is
 was een van die Keiserlike hoofstede van Japan tydens die Asuka-tydperk (538 - 710), wat na die stad vernoem is. Dit is geleë in die hedendaagse dorpie Asuka, Nara Prefektuur. 

Daar is verskillende teorieë oor hoe die paleis sy naam bekom het, insluitend i) dat dit vernoem is na 'n voël &ndash; die gewone Kruisbek, of *isuka* in Japannees, ii) dat dit vernoem is na die landvorm, b.v. 洲処 (*suka*, wat sandbank of delta beteken) of 崩地 (*asu*) + 処 (*ka*) en ander.  'n Ander teorie is dat dit vernoem is ter ere van Asuka Nyorai, die Japannese ekwivalent van Akshobhya, een van die Vyf Boeddhas van Wysheid, wat in die Asuka-dera (tempel) aanbid is, die Asuka-niimasu-jinja (heiligdom vir sy manifestasie as 'n Sjinto god), en verskeie ander strukture uit daardie tydeperk.  Die ruïnes van die gebou het behou gebly en argeologiese projekte ontdek steeds voorwerpe uit die verlede. Onlangse ontdekkings sluit in Wado-muntstukke, wat oënskynlik van die oudste muntstukke in Japan is, en skilderye in die Kitora-tombes.

Die Ishibutai Kofun is in Asuka geleë. Op 12 Maart 2004 is die ontdekking van die hoofgebou van 'n woning aangekondig. Aangesien die gebou langs die kofun geleë is, is dit waarskynlik dat die woning aan Soga no Umako behoort het wat waarskynlik in die kofun begrawe is.

## Verwysings
Sjintoïsme

thumb|200px
[duimnael|250px|'n *[Torii* by die Itsukushima Jinja (heiligdom)]]
[duimnael|250px|Die *Torii* van die [Fushimi Inari-taisha in Kioto wat na die binneste heiligdom lei]]
 is die inheemse geloof van Japan en was vroeër die land se staatsgodsdiens. Dit is 'n soort politeïsme (veelgodery), en behels die aanbidding van Boeddha of -geeste. Sommige *kami* is plaaslik en kan beskou word as die geestelike wese of gees van genie van 'n besondere plek, maar ander verteenwoordig belangrike natuurlike voorwerpe en prosesse: byvoorbeeld, Amaterasu, die Songodin, of die berg Foedji. Sjinto is 'n animistiese geloofstelsel. Die woord *Sjinto*, van die oorspronklike Chinese Shêntao (神道), kombineer twee *kanji*:  (leenwoorde behou gewoonlik hulle Chinese uitspraak, us shin en nie kami nie), wat gode of geeste beteken; en , wat 'n filosofiese weg of pad beteken (oorspronklik van die Chinese woord *dao*). As sodanig word Sjinto baie keer vertaal as "Die Weg van die Gode". 'n Paar verskille bestaan tussen KoSjinto (die antieke Sjinto) en die baie soorte Sjinto wat vandag geleer en in gebruik is, wat dui op die invloed van Boeddhisme wat in die 6de eeu in Japan ingevoer is.

Ná die Tweede Wêreldoorlog het Sjinto opgehou om Japan se staatsgodsdiens te wees. Dit word egter steeds as dié inheemse geloof van Japan beskou. Sommige Sjinto gebruike en leerstellings wat voor die oorlog baie gewig gedra het word nie meer geleer of gebruik nie, terwyl ander steeds as algemene aktiwiteite bestaan soos *omikuji* ('n vorm van waarsêery) en die Japannese Nuwe Jaar wat min mense met godsdiens assosieer. Belangrike nasionale seremonies soos kronings en koninklike huwelike word in die  Three Palace Sanctuaries in Tokio gehou.

## Verwysings 
## Eksterne skakels
Nara-tydperk

Die  in die geskiedenis van Japan dek die tydperk van 710 tot 794 n.C.. Keiserin Gemmei (元明天皇 *Gemmei Tennō*) het die hoofstad die Heijō-kyō (平城京, hedendaagse Nara) gevestig. Behalwe vir 5 jaar (740-745), toe die hoofstad vir 'n kort tydperk weer geskuif is, het dit die hoofstad van die Japanse beskawing gebly totdat Keiser Kammu (桓武天皇 *Kammu Tennō*) 'n nuwe hoofstad Nagaoka-kyō (長岡京) gevestig het in 784 voor dit na Heian-kyō (平安京), of Kioto (京都), geskuif is 'n dekade later in 794.

Die grootste deel van die Japannese samelewing was gedurende die tydperk betrokke by landbou wat om klein dorpies beoefen is. Meeste inwoners het die Sjinto-geloof beoefen gegrond op die aanbidding van natuurlike en voorouergeeste (*kami*).

Die hoofstad by Nara is volgens die model van Chang'an (長安, die hedendaagse Xi'an, 西安), die hoofstad van Tang China (唐) gebou. In baie ander opsigte het die Japannese opperstande hulle volgens die Sjinese gedra, insluitend die aanneming van Chinese karakters (Japannees: *kanji*, 漢字), kleredrag, en die geloof Boeddhisme.

## Verwysings